
REPUBLIKA HRVATSKA
OPĆINSKI SUD U PULI-POLA
Kranjčevićeva 8,52100 Pula-Pola







                              Poslovni broj: Kov-174/21

               						
		                      
R E P U B L I K A  H R V A T S K A

R J E Š E N J E

	Općinski sud u Puli-Pola, u optužnom vijeću sastavljenom od sudaca toga suca, i to Marine Duković, kao predsjednice vijeća, te sudaca Tamare Dagostin Mušković i Izabele Barbić, kao članova vijeća, uz sudjelovanje Sendi Beviakva, kao zapisničara, u kaznenom predmetu protiv I okrivljenika Luke Santo zbog kaznenog djela iz čl. 190. st. 2. KZ/11 i protiv II okrivljene Doris Bajlo zbog kaznenog djela iz čl. 190. st. 2. KZ/11 u vezi s čl. 38. KZ/11. („Narodne novine“ br.: 125/11, 144/12, 56/15, 61/15- ispravak, 101/17, 118/18 i 126/19 - dalje u tekstu KZ/11), optuženih optužnicom ODO Pula-Pola, broj KO-DO-176/2021-2 od 1. lipnja 2021., prilikom odlučivanja o osnovanosti optužnice na sjednici optužnog vijeća održanoj dana 13. siječnja 2022. godine,

   r i j e š i o    j e

	I. Temeljem čl. 351. st. 1. u vezi s čl. 86. Zakona o kaznenom postupku („Narodne novine“ br.: 152/08, 76/09, 80/11, 91/11 – odluka Ustavnog suda, 143/12, 56/13, 145/13, 152/14, 70/17, 126/19 – dalje u tekstu: ZKP/08)  izdvaja se iz spisa službena zabilješka o obavljenom obavijesnom razgovoru s Pajom Ereizom s lista  158-159, 174.

	Po pravomoćnosti ovog rješenja izdvojena službena zabilješka izdvojit će se u poseban omot i dostaviti istražnom centru Županijskog suda u Puli-Pola na čuvanje.

	II. Potvrđuje se optužnica Općinskog državnog odvjetništva u Puli-Pola,  posl. br. KO-DO-176/2021 od 1. lipnja 2021. protiv I okrivljenika Luke Santa zbog kaznenog djela iz čl. 190. st. 2. KZ/11 i protiv II okrivljene Doris Bajlo zbog kaznenog djela iz čl. 190. st. 2. KZ/11 u vezi s čl. 38. KZ/11.


					   Obrazloženje

            1.Općinsko državno odvjetništvo u Puli-Pola (dalje u tekstu: ODO Pula-Pola), kao ovlašteni tužitelj, podnijelo je ovom sudu optužnicu broj KO-DO-176/2021 od 1. lipnja 2021. protiv I okrivljenika Luke Santa zbog kaznenog djela iz čl. 190. st. 2. KZ/11 i protiv II okrivljene Doris Bajlo zbog kaznenog djela iz čl. 190. st. 2. KZ/11 u vezi s čl. 38. KZ/11.

	2. U odgovoru na optužnicu I okrivljenik putem svoje braniteljice u bitnome oporavak osnovanost sumnje za počinjenje kaznenog djela koje mu se stavlja na teret te ukazuje da nema dokaza iz kojih bi proizlazilo da je okrivljenik počinio djelo koje mu je stavljeno na teret, a na isto ovo ukazuje u svom odgovoru na optužnicu II okrivljena putem svoje braniteljice.

            3. Radi odlučivanja o osnovanosti optužnice održana je sjednica vijeća dana  13. siječnja 2022., u odsutnosti uredno pozvanih ODO u Puli-Pola te I okrivljenika i njegove braniteljice, u odsutnosti II okrivljene uredno izvještene putem braniteljice po službenoj dužnosti, a u prisutnosti braniteljice II okrivljene po službenoj dužnosti koja je na sjednici ustrajala  kod navoda iz odgovora na optužnicu. 

4.Optužno vijeće izvršilo je uvid u cjelokupnu dokumentaciju predmetnog spisa i zaključilo da je optužnica osnovana.

	5.Naime, optužnica je propisno sastavljena, u skladu s odredbom čl. 342. ZKP/08 te u konkretnom slučaju postoji dovoljno dokaza da su I i II  okrivljenik osnovano sumnjivi za počinjenje kaznenih djela koja im se optužnicom stavljaju na teret.

           6. Osnovana sumnja da su okrivljenici počinili inkriminirana djela za koja se terete (u stupnju dovoljnom za potvrđivanje optužnice) proizlazi iz dokaznog materijala koji je dostavljen sudu, a to su:  izvadak iz kaznene evidencije od 20. veljače 2019. (list 18-19), kaznena prijava Policijske uprave istarske, Policijske postaje Pula-Pola (list 20-22), zapisnik o privremenom oduzimanju predmeta, zajedno sa potvrdom o privremenom oduzimanju predmeta 00135560 (list 29-30), zapisnik o privremenom oduzimanju predmeta, zajedno sa potvrdom o privremenom oduzimanju predmeta, broj 00135941 (list 31-32), zapisnik o pretrazi doma i drugih prostora od 20. veljače 2019. (list 35-38), zapisnik o pretrazi doma i drugih prostora od 20. veljače 2019. (list 39-42), potvrda o privremenom oduzimanju predmeta, broj 00135561 (list 43), potvrda o privremenom oduzimanju predmeta, broj 00135562 (list 44), potvrda o privremenom oduzimanju predmeta, broj 00135563 (list 45), potvrda o privremenom oduzimanju predmeta, broj 00135564 (list 46), potvrda o privremenom oduzimanju predmeta, broj 00135565(list 47), potvrda o privremenom oduzimanju predmeta, broj 00135566 (list 48), zapisnik o utvrđivanju prisutnosti THC-a  u izuzetom materijalu (list 49), zapisnik o privremenom oduzimanju predmeta, zajedno sa potvrdom o privremenom oduzimanju predmeta broj 00135648 (list 50-51), rukom napisan rukopis (list 52), zapisnik o ispitivanju osumnjičenika od 20. veljače 2019. Luke Santo zajedno sa snimkom (list 55-58), prekršajni nalog broj 000520802810 za Luku Santo (list 64) prekršajno nalog broj 000520802829 za Luku Santo (list 65), izvadak iz kaznene evidencije za Luku Santo (list 66), rješenje o određivanju mjere opreza Luka Santo (list 67-69), kaznena prijava PP Pula za Doris Bajlo (list 83/1-83/2), zapisnik o pretrazi doma i drugih prostora (list 83/3-83/6), potvrde o privremenom oduzimanju predmeta (list 83/7-83/12), zapisnik o ispitivanju prisutnosti THC-a u izuzetom materijalu (list 83/13), zapisnik o privremenom oduzimanju predmeta zajedno sa potvrdom (list 83/13-83/15), zapisnik o ispitivanju osumnjičene Doris Bajlo od 26. veljače 2019. zajedno sa snimkom (list 83/19-83/23), izvješće Policijske uprave istarske, Policijske postaje Pula od 31. srpnja 2019., toksikološko vještačenje (list 89-93), rješenje o provođenju istrage (list 94-95), rješenje o obustavi istrage u predmetu K-DO-671/18 od 19. veljače 2019. (list 106-109), zapisnik o ispitivanju svjedoka Ante Pecirepa (list 112-114), zapisnik o ispitivanju svjedoka Slavena Slatića (list 115-116), zapisnik o ispitivanju okrivljenika Luke Santa zajedno sa snimkom (list 117-120), izvješće PP Pula od 05. veljače 2020. (list 126), medicinska dokumentacija za Doris Bajlo (list 148-159), rješenje Županijskog suda u Puli, Kir-46/21 (list 164), rješenje Općinskog državnog odvjetništva u Puli od 12. veljače 2021. (list 155-156), rješenje o produljenju mjere opreza od 1. travnja 2021. (list 176-178), zapisnik o ispitivanju okrivljene Doris Bajlo zajedno sa snimkom (list 196-201), rješenje Županijskog suda u Puli-Pola, Kir-248/21 (list 202), izvadak iz kaznene evidencije za Luku Santo od 31. svibnja 2021. (list 203-204), izvadak iz kaznene evidencije za Doris Bajlo (list 205), izvadak iz prekršajne evidencije za Doris Bajlo (list 206), izvadak iz prekršajne evidencije za Luku Santo (list 207-208).


	7.S obzirom da nisu ustanovljene okolnosti iz čl. 355. ZKP/08 niti nedostaci iz čl. 356. st. 1. i 2. ZKP/08, valjalo je postupiti temeljem čl. 354. st. 1. ZKP/08, odnosno potvrditi optužnicu ODO u Puli – Pola.

            8.U odnosu na točku I. izreke rješenja iz spisa su izdvojene službene zabilješke na listu 158-159 i 174 spisa kao nezakoniti dokazi, sukladno odredbama čl. 351. st. 1. ZKP/08 u vezi s čl. 86. ZKP/08.

	9.Slijedom navedenog odlučeno je kao u izreci rješenja.

U Puli, dana 13. siječnja 2022. 


 	 Zapisničar:						     	Predsjednik vijeća:
	Sendi Beviakva, v.r.						Marina Duković, v.r.


	UPUTA O PRAVNOM LIJEKU:	
	U odnosu na točku I./ izreke dopuštena je posebna žalba koja se podnosi ovom sudu u roku od 3 (tri) dana od primitka prijepisa ovog rješenja u 3 (tri) primjerka, a o istoj odlučuje Županijski sud u Puli – Pola kao drugostupanjski sud.
	U odnosu na točku II./ izreke nije dopuštena žalba.
	     
DNA: 
1. Općinsko državno odvjetništvo u Puli-Pola, na br. KO-DO-176/21 
1. I okrivljeni Luka Santo, Brist 7, Pula
1. Braniteljica I okrivljenika Marina Poibernik, odvjetnica u Puli
1. II okrivljenoj Doris Bajlo, Lusijeva 4, Pula
1. Braniteljici po službenoj dužnosti II okrivljene Sanja Borovnica, odvjetnica u Puli
     6. Istražnom centru Županijskog suda u Puli-Pola – po pravomoćnosti

